1. ΝΟΜΟΣ ΒΩΚΓ΄ της 14/15 Φεβρ. 1901 Περί ανεγέρσεως δικαστικών καταστημάτων Τροποποιηθείς υπό του: α)ν. ΓΣΞΓ΄ της 26 Μαρτ./2 Απρ. 1908 περί τροποποιήσεως του ν. ΒΩΚΓ΄ κλπ. προέβλεπε την ανέγερσιν δικαστικών καταστημάτων εις εκτέλεσιν της από 12 Φεβρ. 1896 διαθήκης του Ανδρ. Συγγρού. Βλ. ήδη ν. ΓΨϞΒ΄/1911 (κατωτ. αριθ. 2). Σχετικοί προς την ανέγερσιν δικαστικών καταστημάτων είναι και οι προσωρινής ισχύος νόμοι: β)ν. ΓΩΘ΄ της 27/30 Ιουν. 1911 περί ανεγέρσεως δικαστικού μεγάρου εν Αργοστολίω. γ)ν. ΔΜ΄ της 31 Ιαν./7 Φεβρ. 1912 περί εγκρίσεως πιστώσεως εκ δρχ. 30.000 προς αποζημίωσιν των εξ Ευρώπης μετακληθησομένων τριών αρχιτεκτόνων δια την κρίσιν των μελετών προς ανέγερσιν δικαστικού μεγάρου εν Αθήναις. δ)ν. 312 της 14/18 Οκτ. 1914 περί εγκρίσεως ειδικού προϋπολογισμού συμπληρωματικής δαπάνης εκ δρχ. 155.000 δια την δια σιδηροπαγούς σκυροκονιάματος ανέγερσιν του εν Αργοστολίω δικαστικού μεγάρου. ε)Ν.Δ. της 8/12 Αυγ. 1926 περί συστάσεως επιτροπής προς ανέγερσιν νέου δικαστικού μεγάρου ή αποπεράτωσιν του ανεγειρομένου τοιούτου εν Αργοστολίω, κυρωθέν υπό του Ν.Δ. της 17/26 Μαΐου 1927 και εις εκτέλεσιν του οποίου εξεδόθη το Π.Δ. 26/28 Απρ. 1933 και το Β.Δ. 21/25 Ιαν. 1936. ς)ν. 4496 της 26 Μαρτ./14 Απρ. 1930 περί εγκρίσεως δαπανών αποπερατώσεως, επισκευής και επιπλώσεως δικαστικών τινων μεγάρων και περί μισθώσεως οικημάτων και περί του τρόπου συντηρήσεως δικαστικού μεγάρου Πατρών. ζ)ν. 4983 της 9/13 Μαΐου 1931 περί τροποποιήσεως και συμπληρώσεως διατάξεών τινων του από 8 Αυγ. 1926 Ν.Δ/τος περί συστάσεως επιτροπής δια την ανέγερσιν κλπ. δικαστικού μεγάρου εν Αργοστολίω. η)ν. 5021 της 6/16 Ιουν. 1931 περί επισκευής του εν Αμφίσση δικαστικού μεγάρου. θ)ν. 5093 της 30 Ιουν./16 Ιουλ. 1931 περί επισκευής και διαρρυθμίσεως του δικαστικού μεγάρου Λαμίας. Υπ’ όψιν και ο ν. ΓπΝΑ΄/1911 περί απαλλοτριώσεως οικοπέδου προς ανέγερσιν μεγάρου δικαστηρίου εν Τριπόλει (10.Γλ.2). 2. ΝΟΜΟΣ ΓΨϞΒ΄ της 13/15 Ιουν. 1911 Περί ανεγέρσεως δικαστικών καταστημάτων Άρθρ.1.-Επιτρέπεται εις την Κυβέρνησιν όπως προβαίνη εις την ανέγερσιν δικαστικών καταστημάτων εν αις πόλεσι του κράτους παρίσταται προς τούτο ανάγκη, μετά προηγουμένην απόφασιν του υπουργικού συμβουλίου και αναγραφήν εν τω προϋπολογισμώ του Κράτους της απαιτουμένης τοκοχρεωλυτικής δόσεως δια την υπηρεσίαν του συνομολογουμένου προς ανέγερσιν εκάστου των καταστημάτων τούτων δανείου. Άρθρ.2.-Προ πάσης αποφάσεως του υπουργικού συμβουλίου περί ανεγέρσεως δικαστικού καταστήματος συντάσσεται ακριβής προϋπολογισμός επί τη βάσει ωρισμένου λεπτομερούς σχεδίου. Η σύνταξις του σχεδίου και του προϋπολογισμού δύναται να ανατεθή εις ειδικόν αρχιτέκτονα ή να προκηρυχθή δια την σύνταξιν αυτού διαγωνισμός, της αποφάσεως περί του καταλληλοτέρου σχεδίου ανατιθεμένης εις τριμελή επιτροπήν προεδρευομένην υπό του υπουργού της Δικαιοσύνης, των ετέρων δύο μελών διοριζομένων υπό του αυτού υπουργού. Άρθρ.3.-Η εκτέλεσις της οικοδομής ενεργείται δια μειοδοσίας κατά τας διατάξεις των νόμων περί εκτελέσεως δημοσίων έργων. Εν τω προϋπολογισμώ περιλαμβάνεται και η αξία του αγορασθησομένου προς ανέγερσιν του καταστήματος οικοπέδου, εάν το Δημόσιον δεν κέκτηται τοιούτο κατάλληλον ή εάν δεν παραχωρή τοιούτο κατάλληλον ο δήμος της πόλεως εν η ανεγερθήσεται το δικαστικόν κατάστημα, επιτρεπομένης εις τους δήμους της δωρεάν προς το Δημόσιον παραχωρήσεως του οικοπέδου. Άρθρ.4.-«Δια τας δαπάνας προς ανέγερσιν εκάστου δικαστικού καταστήματος επιτρέπεται εις την Κυβέρνησιν να συνομολογήση  δά νειον παρ’ οιουδήποτε φυσικού ή νομικού προσώπου, επί τω νομίμω τόκω, εξοφλητέον χρεωλυτικώς κατά το σύστημα της συνθέτου χρεωλυσίας. Σελ. 209 Τα δάνεια ταύτα ασφαλίζονται δι’ υποθήκης επί του οικοπέδου και της ανεγερθησομένης οικοδομής και δι’ εκχωρήσεως της εν τω προϋπολογισμώ του κράτους κατά το άρθρ. 1 του ν. ΓΨϞΒ΄ τοκοχρεωλυτικής δόσεως, αναγραφομένης ταύτης υποχρεωτικώς εν τω προϋπολογισμώ μέχρις εξοφλήσεως του συνομολογουμένου δανείου. Ο τόκος και η προθεσμία των δανείων καθώς και το είδος του χρήματος, εις ο συνομολογηθήσονται ταύτα, κανονίζονται εκάστοτε δι’ αποφάσεως του υπουργικού συμβουλίου, η δε περί του δανείου σύμβασις, συντασσομένη ενώπιον συμβολαιογράφου, δημοσιεύεται εις την Εφημερίδα της Κυβερνήσεως, εγκρινομένη δια Δ/τος, μετά προηγουμένην απόφασιν του υπουργικού συμβουλίου εκδιδομένου. Η του δανείου σύμβασις, αι προς εγγραφήν της υποθήκης περιλήψεις καθώς και τα σχετικά πιστοποιητικά εγγραφής υποθήκης, αποδείξεις εξοφλήσεως και λοιπά δικαιολογητικά του δανείου εις ουδέν τέλος και δικαιώματα υπόκεινται. Το προϊόν εκάστου των συνομολογηθησομένων δανείων μένει κατετεθειμένον, επί τριετίαν κατ’ ανώτατον όριον, εις ανοικτόν λογαριασμόν παρά τω χορηγήσαντι το δάνειον φυσικώ ή νομικώ προσώπω επί τω αυτώ ή και ελάσσονι τω συνομολογηθέντι δια το δάνειον τόκω. Εκ του κατετεθειμένου δε ποσού πληρώνονται αι δαπάναι της ανεγέρσεως του δι’ ο το δάνειον συνωμολογήθη κτιρίου και λοιπαί εν τω προϋπολογισμώ προβλεπόμεναι τοιαύται, απαγορευομένης πάσης ετέρας χρήσεως. Εάν το ποσόν του συνομολογηθέντος δανείου δεν επαρκέση, δύναται κατά τας αυτάς διατυπώσεις να συνομολογηθή πρόσθετον δάνειον, εάν δε πλεονάση ποσόν τι, τούτο εκπίπτεται εκ του κεφαλαίου του δανείου επί αναλόγω μειώσει της τοκοχρεωλυτικής δόσεως». Τροποποιηθέν αρχικώς υπό του ν. 3402/1927 (κατωτ. αρ. 4), αντικατεστάθη ως άνω υπό του άρθρ. 1 του ν. 3435/1927 (κατωτ. αρ. 5), ισχύσαντος από 1 Νοεμ. 1927. Βάσει του άνω άρθρου εξεδόθη το Π.Δ. της 8/13 Νοεμ. 1927 περί κυρώσεως συμβάσεως μετά της Εθνικής Τραπέζης της Ελλάδος περί χορηγίας προσθέτου δανείου εκ δρχ. 3.000.000 δια την αποπεράτωσιν του δικαστικού μεγάρου Τριπόλεως. Άρθρ.5.-Δια Β.Δ/τος θέλουσι κανονισθή πάσαι αι προς εκτέλεσιν του παρόντος νόμου αναγκαίαι λεπτομέρειαι. Εις εκτέλεσιν του παρόντος εξεδόθη το Β.Δ. της 2/6 Ιουλ. 1912 (κατωτ. αρ. 3). Σελ. 210 